L’Ajuntament de Burjassot secunda el dol oficial i proposa a la ciutadania tres minuts de silenci, el diumenge 19, a les 12h
2025-07-24

Demà, diumenge 19 d’abril, l’Ajuntament de Burjassot secundarà la declaració de dol oficial, declarada per la Generalitat Valenciana, com a mostra de respecte, condol i reconeixement a les persones que han perdut la vida a causa de la Covid-19.

Les banderes de l’Ajuntament onejaran, demà diumenge,  a mitja asta, al mateix temps que es proposa a la ciutadania recordar a les víctimes d’aquesta pandèmia i honrar la seua memòria guardant tres minuts de silenci, a les 12h del migdia, des dels balcons o portes dels domicilis, com a mostra de condol i respecte.

Després d’aquest simbòlic acte de record, l’Ajuntament de Burjassot decretarà un dol oficial amb un sentit homenatge a totes les víctimes i també com a suport a les seues famílies i sers estimats, així com per a testimoniar l’agraïment d’aquest Ajuntament a totes les persones que han ajudat a mitigar els efectes de la pandèmia de la Covid-19.